Gauaren erdian esnatzen naiz,
izerditan blai. Bihotza, taupada zoroan.
Haztatuz, Lindsay bilatzen dut ohean.
Baina ez dago.
Eta ez da nire ohea ere.
Koltxoi kaskar bat da, somier baten gainean.
Orduan, korridorera atera eta Cooper-en gelara noa.
Baina hura ere ez dago. Urduritzen hasten naiz.
Umea ikustera noa, Skylar, baina sehaska hutsik dago.
Eta konturatzen naiz ez nagoela nire etxean.
Bizitegi-auzo bateko pisu ziztrin batean nago.
Buelta hartu eta bat-batean leiho bat agertzen da.
Eta buruz botatzen dut neure burua. Popatik hartzera dena!
Zergatik?
Neure burua hiltzeko.
Ez daukat bizitzeko arrazoirik!
Ez dut familiarik, ez dut Wiggler asmatu,
ez daukat akziorik, ez dut erabaki garrantzitsurik hartu.
34 urte ditut, langabezian nago, sosik gabe, bakar-bakarrik,
nazkatuta nago eta neure buruaz lotsa naiz.
Gorroto dut neure burua,
horregatik suizidatzen naiz.
Ederra amesgaiztoa, e?
Baina une batez... Joder! Imajinatzen duzu?
Ostia!
Eta zuk, zer egiten duzu?
Zerbitzaria naiz.
Jatetxe batean..
A, ez dago gaizki.
Oraindik hogeitaka urte dituzu.
Gauzak hobetuko dira.
Egia esateko, 34 urte ditut.
Ba, ez du ematen.
Barkatu, zerera noa...
Kaixo.
Aupa!
Bridget naiz.
Ni, Jace.
Nondik ezagutzen duzu Amy?
Le Mer-eko ohiko bezeroa da..
Jatetxea daukazu?
Ez, zerbitzaria naiz.
- Banoa! - Ni ere bai.
SAINT FRANCES
Atera ezazu!
Hilekoa duzu? Odol pixka bat dago.
Odol asko, izan ere.
Utzi niri burkoak.
Bale, nik alde hau hartuko dut. Kontuz, ez dadila...
Zerean duzu...
Aurpegi ere zikindu duzu.
A, bai? Non?
- Ba, zerean... - Bekokian?
- Hemen eta hemen. - Masailean ere bai?
- Eta eskuan. - Jode! Ikusten dut.
Uste dut oraindik ez nintzela odoletan behean zenbiltzanean.
Nik ez dizut ezer antzeman.
Zapore normala zenuen.
Eskerrak!
Morroi batzuei gustatu egiten zaie. "Txakur erbi zaleak" esaten diete.
Hara!
Ba, ni ez naiz txakur erbi zalea, nik dakidala.
Baina ez dit axola hilekoa izatea.
- Normalean toalla jartzen dut. - Jakina.
Gero garbitu eta kito.
- Hala ezin zaitut serio hartu, aizu. - Barkatu.
Benetan, ez naiz odol zalea!
Kaka zaharra!
- Zer? - Joan egin behar duzu.
- Bueno... Zergatik? - Laneko elkarrizketa daukat.
- Zer lan? - Umezaina.
- Umeak gustatzen zaizkizu? - Ba, ez.
Hara.
Berriro geratuko gara?
JACE: "TXAKUR HONEK ZORTE ONA OPA DIZU".
Kaka!
Bridget, ezta?
Ekainean hasiko zinateke, Franniek eskola amaitzen duenean,
eta abuztuan libre egongo zinateke.
Ni ez nauzu asko ikusiko.
Ez zidaten baja ematen, umea neuk izan ezean.
Nik etxean egingo dut lan,
baina medikuak ohi dena baino lasaiago jarduteko esan dit,
adina dela eta.
Nirea haurdunaldi geriatrikoa da.
Hala esaten diote medikuek 35 urtetik gora dituzunean.
Termino hori gizon zuri zahar batek asmatu zuen, seguru.
Baduzu eskarmenturik?
Lanaldi osokoa, ez, baina umezain ibili naiz.
Aspaldi.
Danak esan zidan neba-arrebak bazenituela.
Bai, neba txikia. Sei urte gazteagoa.
Hara! Frannie eta Wally bezala.
Adin-aldea dela eta, lagun ezin izateak kezkatzen gintuen.
- Harreman estua daukazue? - Ez oso estua.
Hark badu lana, eta etxea, eta oso arduratsua da.
Ez gara elkarren oso antzekoak.
Arazorik gabe iritsi zara?
Rollo txarra ematen dizu?
Niri bai.
Katolikoa zara?
Ez naiz praktikantea.
Mojen ikastetxe batera joan nintzen 13 urte bete arte.
Mayak halako batera eraman nahi zuen Frannie, baina ezetz esan nion.
Ondo pentsatua, Eliza gorrotatzen bukatzea nahi ez baduzu.
Bueno, nik ez dut gorrotatzen.
Non ote dago Frannie?
Kaixo.
- Irabazi dut? - Amak lagundu dizu.
Ez.
Bakarrik utziko zaituztegu, elkar ezagutzeko.
- Gaur laster joan behar dut. - Bai, lasai.
- Danak oso ondo hitz egin dit zutaz. - Etorriko da?
Ez, umea izan eta gero etxez aldatu zen.
Baina nire lagunik onena da, eta ondo konponduko garela uste du.
Bai, esan? "Frances"?
Ez, ez dut ezagutzen.
Ba, ez...
Hemen ez da Frances izeneko inor.
Bale, deituko diot. Frances!
Frannie, oso dei garrantzitsua duzu.
Uste dut ez didala ulertzen. Jartzeko esango diot?
Bale, oraintxe.
Ikusten?
Amaitu dugu.
Ez didate lana emango.
- Zergatik ez? - Zintzoegia izan naiz.
Ez diet esan umezalea naizela, ezta lehen sorospenak dakizkidala ere.
- Hau da hau! - Zer?
Pixatik babestekoa badabil!
Jada ez diozu amari pixa gehiago aurpegian egingo, e?
- Uni-ko norbait iusi duzu? - Ez. Zer ba?
Mentalizatu zaitez. Auzoa antzinako ikaskidez beteta dago.
- Zureak, ez nireak. - Zuk ere urtebete egin zenuen.
Horrek ez du balio.
- Ai ama! - Zer?
Irribarre egin dit.
Beharbada haizeak dira, baina... Badakizu irribarre egiten?
- Egin irribarre amari eta Bridget-i. - Nik ez dut ikusten.
- Grabatu egingo dut. - Graba ezazu gero.
- Eta berriz egiten ez badu? - Inoiz ez?
Bueno, gero arte.
GALDETEGIA: 35 URTE DITUT ETA EZ DAKIT ZER EGIN NIRE BIZITZAREKIN
- Ai! - Barkatu.
Kaixo, Bridget! Maya Rodríguez naiz.
Anniek eta biok jakin nahi dugu
ea oraindik libre ote zauden alaba zaintzeko.
Nora zoaz?
Mesede handia egiten diguzu.
Kontratatu genuen emakumeak eskarmentu handia zuen,
eta gomendatuta zetorren,
baina zahar samarra zen, eta zorrotzegia,
eta ezin zuen Frannie-ren martxa jarraitu.
Alaba oso urduri itzultzen zen etxera.
Imajina ezazu,
ni bakarrik zortziak arte umearekin eta alaba bere onetik irtenda.
Astebete gehiago horrela eta zoratu egingo nintzen!
Horregatik kaleratu genuen.
Ezin dut denarekin, Annie.
Hau Wally da?
Wallace Francisco Rodríguez-Paulson.
- Kontxo! - Bai.
Berrespena jasotakoan aldatuko diogu izena.
Bueno, joan egin behar dugu.
Bai, txiki.
Gu biok erosketak egitera goaz.
Orain lo eta lasai dagoenean aprobetxatu behar dut.
Giltzak hemen nonbait egongo dira. Tira ba!
Zainduko duzu apur batean?
Noski.
Kaixo.
Hemen daude.
Non da Frannie?
Ez da ezer entzuten.
Barkatu.
Badakizu parkeraino joaten? Ez naiz fidatzen Franniez.
Barkamena eskatu dizut.
Mugikorrean begiratuko dut.
Hau askarirako. Azukredunik ezer ez!
Agur, amatxo.
Bridget naiz. Gogoratzen zara?
Itxaron!
Badakizu nola irekitzen den?
- Oinez joango naiz. - Hau hartzeko esan du.
- Ume txikientzat da, uztazu sarreran. - Ez dut lapurtzea nahi.
Lasai, hemen delinkuentzia-tasa oso txikia da.
Zaude!
BELTZEN BIZIEK AXOLA DUTE
Zein da zure kolore kutuna?
Ez ibili korrika.
Zenbat urte dituzu?
- Zenbat uste duzu? - 52.
Zergatik 52?
Lindak 52 zituelako, eta zu bezain motela zen.
34 urte ditut.
Seme-alabarik?
Ez.
- Ezkonduta zaude? - Ez.
- Mutil-lagunik? - Ez.
- Neska-lagunik? - Ez.
- Eta zuk? Baduzu lagun berezirik? - Ez.
Hara, horretan antzekoak gara.
- Nekatuta nago. - Ez gara apenas ibili!
Eraman nazakezu?
Goazen aulkiaren bila.
Ez, ia iritsi gara.
Zuk eramaten banauzu, arinago helduko gara.
Ziur hurbil gaudela?
Igo, ba.
Izerdituta zaude.
- Emadazu dirua. - Azukredunik ezer ez!
- Mese! - Gero erosiko dugu sagar bat.
Lagundu! Ez da nire ama!
Ez dut ezagutzen! Lagundu!
Ez da nire ama! Ez dut ezagutzen!
Lagundu!
Frances negarrez hasi da, eta gero, Maya.
Eta diru gehiagorekin itzuli da, eta joateko esan dit.
Zer iruditzen zaizu?
- Bueno... - Hau zuretzat.
Eta hau niretzat.
Bai, badakit.
Tristea da,
Maya emakume dibertigarria, segurua eta erakargarria baitzen,
eta orain, berriz,
beti negarrez eta dutxatu gabe dagoen esne-makina bihurtu da.
Esan dudan zerk berotu zaitu zehazki?
"Dutxatu gabe".
Zer duzu?
Handitu egiten zaizkit hilekoa izan baino lehen.
Badakit.
- Eta nola dakizu? - Ohartu naizelako.
Gehiago gustatzen zaizkizu honela?
Modu guztietara gustatzen zaizkit.
- Jakina. - Benetan!
HAURDUNTZA-TESTA EGIAZTATU EZAZU SEI EGUN LEHENAGO
HAURDUN || EZ HAURDUN |
Argi daukat ez dudala nahi.
Bueno.
- Aukerak aztertu ditzagun. - Ez.
Milesker.
Bale.
Uste duzu pilularen arazoa izan dela?
Ez dut pilula hartzen.
- A, ez? - Ez.
Bueno.
Zortzi urte dira metodo honekin nabilela.
Zer metodo?
- Ziur garaiz...? - Garaiz atera nuen.
- Aldi guztietan? - Baietz esango nuke.
Ba, zure espermatozoideak super azkarrak izango dira.
- Konplimendu bat da. - Eskerrik asko.
Estimatuta dago.
Konbentzituta nengoen ezinezkoa zela...
Nola pentsatu duzu hori?
Inoiz ez zaidalako ezer gertatu.
Bale.
Badakit barregarria dela.
Zurekin joango naiz.
Ondo.
- Neuk ordainduko dut. - Erdibana.
Amak eskatu dit zu errespetuz tratatzeko.
Igo.
- Nora goaz? - Liburutegira.
Ez dut isilik egon nahi!
Gero joango gara parkera. Pentsatu behar dut.
Zure aukeretan?
Zer?
Zigortzen nautenean, nire aukeretan pentsatzeko esaten didate.
Berriro!
Hemen ezin da korrika ibili, aizu!
Ez dakizu irakurtzen?
Entzuteak nire garapen zerebrala bizkortzen du.
"Ama, jada udaberria da?
Ez, negua izango da betiko".
- Zati handi bat jan duzu. - Oso aspergarria da.
Hasi berriro.
Berriro hasteko!
Zure amek hemen uzten zaituzte komunera doazenean?
Noski.
- JACE: "NOIZ DA BIHARKOA?" - BRIDGET: "EZ DA DERRIGORREZKOA".
- Ama? - Esan.
- Maite zaitut. - Nik ere bai, laztana.
Hobeto zaude?
Bai, askoz hobeto.
Hilekoa daukazu?
Jode!
Katuak eta botak, eta katuak eta botak eta katuak!
Frannie, baxuago, mesedez.
Kalean gaude, beraz, nire kaleko ahotsa erabiltzen dut!
Berriro!
Kaka zaharra!
Gurditik lurrera bota nau.
Zuloak zeuden, eta ez dut lotu. Barkatu.
Ez da ezer.
"Sendatu, sendatu, igel buztana!
Gaur ez bada, bihar sendatuko zara!"
Lagundu Bridgeti, ados?
Xaboia.
Oraindik min duzu?
Betadinea.
Honek pixka bat erretzen du.
Apur bat gehiago... Listo.
Tiritak.
Zer moduz orain?
Eta azkena.
Non jarriko dizut?
Eskerrik asko.
HARRY POTTER ETA PRINTZEAREN MISTERIOA
Lehen aldia?
Zer?
Dumbledore hiltzen den alea da?
Dumbledore hil egiten da?
Bridget D.?
Bridget? Kaixo.
Abortatu nahi duzula uste dut.
Bai, hala da.
- Hasteko, ekografia bat egingo dugu. - Uste nuen ez zela beharrezkoa.
Jakiteko zein fasetan zauden.
Ez begiratu, nahi ez baduzu.
Bikiak diren jakin nahi duzu?
Bueno.
Ba, ez.
Oso ondo.
Goratu zaitezke.
JACEK 250 $ BIDALI DIZKIZU KAKA PILA!
- Heldu zait. - Ongi.
Oso ongi.
Orain zatirik txarrena dator.
Badakit. Dokumentatu naiz.
Eta...
Izan dugu gorabeheraren bat gure harremanean...
Hau ez da harreman bat.
Bale.
- 26 urte dituzu. - Eta?
Zure esperma gazte eta super biziak
sartu gaitu korapilo honetan.
Eta zure 34 urteko emakumearen obuluek.
Zure obuluak ere sasoi betean daude.
- Eskerrik asko. - Ez horregatik.
Zeuk ere zerbait egin behar zenuke.
Iraungita dagoen zerbait jan behar zenuke.
Ondo. Zer daukagu eskura?
Oilaskoa daukat oso aspalditik.
Bueno, bale.
Benetan ari zara?
- Hogei minutu egon behar dut honela. - Itzel!
- Dotore nago? - Oso dotore.
Dotore sentitzen naiz.
Kaka zaharra!
Dena ondo doa?
Itzuli egongelara eta igo telebistaren bolumena!
- Ondo. Besterik? - Bai, ate putatik urruntzea!
Ondo.
Begira, hau inprimatu dut, "Nola zaindu abortatu ondoren".
Ea ba...
"Albo-ondorioak: odol-galera".
"Odol asko galtzen baduzu, jarri konpresa maxi bat ordubetez.
Gero, masajeatu umetokia hamar minutuz".
Neuk egingo dizut hori, nahi baduzu.
"Masajeatu umetokia,
eta hartu 800 mg ibuprofeno,
jaki solidoekin edo esnearekin". Baduzu esnerik?
- Arbendol-esneak balio du? - Ez, behi-esnea.
- Intolerantzia duzu? - Bai.
Ba, sabeleko mina izango duzu.
Ondoren, masajeatu umetokia berriz.
- Sarri. - Nola, baina?
Ez da egiten dudan lehen aldia. Izan ere, nahiko gustagarriak dira.
"14. atala: Felix Feli... Felicis".
"Harryk Sendabelarren Teoria zuen goizeko lehen orduan".
Ingeles doinuarekin.
"Harryk Sendabelarren Teoria zuen goizeko lehen orduan".
Hemen hitz egiten du fluxuaz.
"Baliteke odolik ez izatea eta marroia edo beltzaxka izatea".
- Beltzaxka? - Bai.
- Albo-ondorio gehiago esango dizut? - Bai.
Ondo, ea ba... "Odoljarioa sarri, eta ugaria".
"Odolbilduak limoi bat baino handiagoak balira,
- ez litzateke normala izango". - Ez, noski.
Ez dakidana da limoi ekologikoaz ari den...
- Ala genetikoki eraldatuaz. - Hori handiagoa izango litzateke.
"Haizetea baretua zen ordurako.".
"Hotzikarak, sukarra,
goragalea, botaka egitea, zorabioa...
Odoljarioak hiru ordu baino gehiago irauten badu,
deitu telefonoz".
Zenbat denbora daramagu? Bi ordu?
Bi ordu, bai, beraz...
Luzatzen bada...
Baina ziur ordu laurden barru ondo zaudela.
Gauza bat ikusi nahi duzu? Nazkagarria da.
Bai, erakutsidazu.
Uste duzu hau dela?
Ba, ez dakit.
Nolakoa izan behar luke?
Interneten dio ilarren tamainakoa dela.
Lekaren bestekoa?
Ez, ilar ale baten bestekoa.
Tamaina horretakoa da.
Baina odol asko bota dut, beste odolbildu bat ere izan daiteke.
Ezin dut jasan jendeak gauza politekin alderatzea:
mugurdia, laranja nanoa, tomate txikia...
Arratoi-kakaren antza du gehiago.
Kaixo! Traste Txikien saiora zatozte?
- Bai, hau Frances da. - Oso ondo. Kaixo, Frances.
Oraindik apur bat falta da eskola hasteko.
Baina nahi duzuna jo dezakezu, ongietorri kantura arte.
Nirekin geratuko zara?
Gurasoak umeekin batera jotzera animatzen ditugu..
Ez dakit jotzen.
Ba, ikasi egingo duzu.
Egunero ikasten da zerbait.
Lastima, helduen beharrizanak bete behar ditut.
Baina itzel pasatuko duzu berarekin.
Ez, ni antolatzailea baino ez naiz, ez naiz artista.
Zure irakaslea Daniels jauna da. Han dago.
Poeta da.
Bere liburu batzuk saltzen ditugu hemen ondoan. Bikaina da.
Ongi. Agur!
Agur.
ARNASA HARTU, EGIN HASPEREN ISAAC DANIELS-EN OLERKIAK
Hori...
txikiegia da zuretzat.
Esku handiak dituzu.
- A, bai? - Bai.
Hatz luzeak sormen eta irudimen zantzuak dira.
- Segi! - Ez dakit jotzen.
Zure gorputzak ez daki oraindik,
baina zure bihotzak betidanik jo du.
Berebizikoak zarete!
Eskerrik asko.
Saio aparta! Datorren astera arte.
Praktikatu ezazue!
- Lapurtu egin duzu? - Ez, erosi egin dut.
Nola? Ez duzu dirurik.
Uste dut Joan Jett txiki bat daukagula hemen.
- Francesen ama zara? - Ez.
Ez, bere zaintzailea naiz. Bridget dut izena.
Gaur Francesek berezko talentua erakutsi du.
Ez esan inori, baina nire kutunena da.
Sokek min egiten didate.
Bueno, ohituko zara.
Azala gogortu egingo zaizu eta ez duzu ezer igarriko.
Behean erosi duzu?
Sokak aldatzera eraman dut.
- Badakizu jotzen? - Urteak dira jotzen ez dudala.
Bagoaz?
Datorren astean etorriko zara?
Ez duzu aukera askorik izango Joan Jett-ekin jotzeko.
Zergatik deitu dit "Joan Jett"?
Konplimendua da.
Ba, ni Frances naiz.
Baina Joan Jett izan nahiko zenuke.
Rock izarrik handienetakoa izan zen.
Beti haserre, begiak pintatuta...
Ez dakit bizirik dagoen.
Haserre, zergatik?
Patriarkatu batean bizi zelako, eta kaka bat zen.
Zer da patriarkatu bat?
Gizonek agintzen dutenean eta emakumeek obeditzen.
Nire gitarra eskolak patriarkatua dira.
Kaixo!
A ze sustoa!
- Zeuek bai ikaratu nauzuela ni! - Ama!
Zer moduz dena?
Esan agur Frances-eri. Orain Joan Jett naiz.
Ba, goazen aurpegia garbitzera, Joan.
Ez da kentzen.
Ura jasaten du.
Zeuk jarri diozu errimela?
Ideia txarra, oraintsu konjuntibitisa izan du eta.
Konjuntibitisa daukazunean kaka ateratzen zaizu begietatik.
Bai, hala da.
- Nirekin ez du lotara joan nahi. - Nik ez diot beste aukerarik ematen.
- The Runaways-en zalea zara? - Bai, gaztetan asko entzuten nituen.
Ba, zer gertatu zitzaien jakin beharko zenuke.
The Runaways...
Alde iluna.
Arraioa!
JACE: "ZER MODUZ ZAUDE? NIRE ETXEAN AFALDU NAHI DUZU?".
INFERNUA BADA
Kaixo!
Begira zer neska argal eta dotorea!
- Ama! - Barkatu.
Begira zer neska azkarra.
Astiroago joan gaitezke?
Aitak jarraitu ezin nauenean, aurreratu egiten naiz eta gero itzuli.
Hala doblea ibiltzen naiz.
Nik ez dut ezer esan, e!
Gimnasioan izena emateak ez du ezertarako balio, ez bazoaz.
Nik 7000 urrats egin ditut jada. Zuk segi aurrera, Dennis!
Ariketa aerobikoa ez bada, ez dio balio.
Hala, tarte aerobikoan mantentzen naiz, Bridget.
Ez ezazu aita horrela erabili!
Medikuak dio argaldu ezik bihotzekoak joko diela.
Orain 6 km egiten ditu gauero ibiltzeko zintan.
Zer ondo!
Izartxo itsaskor batzuk erosi dizkiot egutegirako.
Eta ez da lotara joaten irabazi arte!
- Datorren urtean erretiratuko da? - Espainola ikasten hasi gara.
Elkarrekin.
Eta denbora gehiago izango dugu zuri bisitatzeko.
Ondo legoke arrazoi on bat izatea.
Jill haurdun dagoela ikusi dut Facebook-en.
- Nire lagunei jazartzen? - Nola zabiltzan jakiteko.
Ba, galdetu neuri!
Denbora zeraman ezkonduta, bitxia zen hain luze itxarotea.
Arriskutsua da.
Nire adina du.
Bai ba.
- Ez dakit ni ama ona izango naizen. - Bai horixe! Nola ez, ba?
Eta erotu egiten banaiz eta umeak itotzen baditut, beste batzuen moduan?
Horiek muturreko kasuak dira. Normalean ez da hainbesterako.
Zu txikia zinenean eta etengabe negarrez hasten zinenean
-eta ur azpian ere ez zinen isiltzen-,
orkatiletatik hartzen zintudala imajinatzen nuen,
eta burua hormaren kontra kolpatzen nizula behin eta berriro,
dena odolez blai jarri arte.
Ene bada!
Baina hain errudun sentitzen nintzen, azkenean ez nuen egiten.
Egizu zeure buruarekin.
Egia da, aizu!
Emakumeek sarriago aitortu behar lukete.
Hobeto sentituko lirateke.
Uste dut umeak izatea immorala dela.
"Immorala"? Zergatik?
Aldaketa klimatikoa, tiroketak, balizko gerra nuklearra...
Mundu desegoki batera ekartzen ditugu.
Tira, neska! Mundua halako izan da beti.
80ko hamarkadan geratu nintzen zutaz haurdun.
Reaganek egunero esaten zuen Errusia bonbardatuko zuela.
Baina iraun genuen!
Biziraupenagatik apustu egin nuen. Horixe da umeak izatea.
- Arduragabekeria da. - Ez, jokabide baikorra da!
Pozik zaude jaio zinelako?
- Ba, ez dakit. - Hori ez da erantzun egokia.
Nerabea zinenean agian bai, baina orain heldua zara, zentzuduna.
Hausnartu apur bat.
Badakit ez zinela mundura etorri zeure erabakiz.
Baina izatea ala ez izatea aukeratu ahal izango bazenu,
orain duzun bizimodu honexekin,
jaio nahi izango zenukeen?
Eta seme-alabak dituzunean,
haiek ere pozik egongo dira jaio direlako.
Ama!
Ez da ezer, lasai.
- Asko maite zaituztet eta! - Eta guk zu.
Obuluak izoztea bururatu zait.
Ezingo zenuke ordaindu.
- Beste besarkada bat eman ahal dizut? - Hori ez duzu galdetu beharrik.
Maite zaitut, aita.
Gogoratu olioa kontrolatzea.
Agur!
Ez dakizu zer galdu duzun. Benetan!
Ondo aditu duzu.
- Komunera joan naiteke? - Bai.
Kanpoan itxarongo dizut.
Lagundu behar didazu.
Jada ez zara ume txikia, badakizu bakarrik joaten.
Joanek taldea utzi du?
Probatu egin nahi nauela uste dut.
Jeloskor egongo da.
Jada ez baita nire kutunena.
Bai, Donna ere oso inspiratzailea da.
Inoiz ez da berandu afizio berri bat aurkitzeko.
Donna arrunta da.
Kasu galdua da hasi zenetik.
Galdera bat... klase partikularrak ematen dituzu?
Normalean ez.
Baina salbuespen bat egin dezaket, ondo konponduko garela uste baduzu.
Aizu!
- Barruan itxaron behar zenidan. - "Kanpoan" esan didazu.
Komunetik kanpora! Ezin zara hemen egon bakarrik.
Gitarra oso garestia da, trata ezazu kontuz.
- Ez zait gustatzen. - Ez dakizu zer gustatzen zaizun.
Bai, badakit.
Ez, prozesu bat da, eta denbora luzea behar du.
Irakurtzea, izotz gainean patinatzea...
Ba, ez zara patinatzaile profesionala izango.
- Zergatik ez? - Oso zaila delako.
Milioi bat lagunetik hiruk bakarrik lortzen dute. Eta ez zara hain ona.
Ba, zu ez zara ona ezertan!
Igo autora.
Oraintxe!
Ez jan ezer, laster bazkalduko dugu eta.
Kaka zaharra.
Zure kuleroak dira? Jolastu gaitezen!
Frannie!
Bridgetek hilekoa du oraindik.
- Sentitzen dut. - Ez, barkatu zeuk.
- Txerrikeria bat da. - Ez, ez da ezer.
Laztana,
jendeak intimitatea behar du, gogoratzen?
Hilekoarekin zaude beti.
Amatxok tanpoiak erabiltzen ditu,
baina mamak hileko-kopa jartzen du,
naturalagoa delako eta ingurunerako hobea.
Nik eroso sentitzen naizen zerbait bilatu behar dut,
emakume bakoitzaren gorputza mundu bat da eta.
Bedeinka gaitzazu, jauna,
eta bedeinkatu itzazu jatera goazen janari hauek.
Amen.
Neu joango naiz.
- Ziur? - Bai, lasai.
Zurekin nago.
Gogoko zaitu.
Nik hartzen dudanean...
negarrez hasten da.
Berarekin geratuko naiz, lo egin nahi baduzu.
Ez, ongi nago.
Bizitza! Bizitzak ihes egiten dit.
Norbaitek sendatu nazala.
Dia!
Justin, itzuli hona. Ez zaitez joan!
Zaude, zaude.
Utziozu joaten, doala bera!
Ez zaitez zeu joan!
Ez hasi izorratzen!
Benetan? Kaben dio!
Ondo zaude?
Bai, ez da ezer.
Utziko gauza bat irakurtzen?
Bai.
Zer da hori?
Nire emozioen egunkaria.
Gauzak idazteak on egiten dit.
"Inoiz ez dugu hitz egin gertatutakoak eragin digun
inpaktu emozionalaz,
eta nik baditut oraindik prozesatu ez ditudan sentimenduak.
Badakit erabakia zuzena zela,
baina ezinbestez triste sentitzen naiz gure galeragatik".
Zer?
Nire ustez ez da izan galera.
Hori zeure iritzia da.
"...nire galeragatik."
"Chad-ek dio bakarrik galtzen duzula atxiki nahi duzun hori".
Zaude!
Kontatu diozu?
Bai, nire lagunik onena da. Eta budista da.
Ez nuen jakiterik nahi.
- Ez zaitu epaituko. - Aurpegi bitxia jarriko dit.
Norbaitekin hitz egin behar nuen, eta zuk ez duzu nahi.
Hitz egin genuen.
Prozeduraz, bai, baina ez nola sentitzen ginen.
Ez dut ezer sentitu beharrik.
Ezta?
Ez, baina nirekin hitz egin zenezakeen.
Banekien ez nizula esan behar, bakarrik egin behar nukeen.
- Hori ez da bidezkoa. - Millennial sentibera zara.
- Zeu ere Millenniala zara. - Ezin dut gehiago!
Zenbat orrialde idatzi dituzu horretaz?
Bat, bi, hiru,
lau, bost,
- sei... - Lo egingo dut.
LASTER NATOR. GOSE IZANGO AHAL ZARA!
Jode! Ez da izango!
Segundo bat!
Ondo, lasai.
Kaka zaharra! Non dago libragailu puta?
Bueno, estu samar nabil...
Kaka!
Ostia!
Bridget! Nora zoaz?
- Etxera! - Zergatik?
Budistak komuna libratu behar izan didalako.
- Eta zubi batetik suizidatuko naiz. - Zer?
Ez du graziarik!
Dena ondo, neska?
Dena ondo, Chad.
Bridget!
Eta zure esku-ahurrean,
Nire bihotzaren arrosa.
Zurea da?
Kantuak etorri egiten zaizkit...
besterik gabe.
Ez dakit meritua nirea ote den.
Aizu...
Klasean edan daiteke, ala?
Nire klaseetan, bai.
Berotu zaitezen,
zerbait errazarekin hasiko gara.
La, do eta sol-etik hasiko gara.
Ui! Ziur gitarra jotzen zenuela?
Hain aspaldi, ia ez bainaiz gogoratzen.
Tira, zatoz hona.
Autoz etorri zara?
Lyft batean etorri naiz.
Iparralderantz zoaz? Lau minutura bizi naiz.
Hegoalderantz noa.
Venmo bidez ordaindu ahal didazu.
Bai.
Noski.
Irakasle aparta zara.
Asko ikasi dut.
Ziur ez duzula etorri nahi?
Gogoa dudalako joan nahi dut.
Putza!
Barkatu.
Arraioa!
- Barkatu, sentitzen dut! - Oraindik garaiz heldu naiteke.
- Itxura penagarria duzu. - Tripako minez nago.
- Zergatik ez zara etxean gelditu? - Lasai, hobeto nago.
- Wallyrekin gera zaitezke? - Bai noski.
Medikuak gehiago kobratzen dit, hamar minutu beranduago helduz gero.
Hozkailuan duzu esnea.
Lagunduiozu, e?
- Gero arte. - Milesker.
- Utzidazu hartzen. - Amek uzten dizute?
Kontuz hartzen badut, bai.
- Listo. - Liburu bat irakurriko didazu?
"Begira zer zuhaitz handia! Eta zabua dauka.
Itzel ondo pasako dugu, ezta".
Kaixo, txiki.
ISAAC: "ZER EGINGO DUZU GAUEAN?"
Baduzu kondoirik?
Ez zaizkit batere gustatzen.
Niri ere ez, baina beharrezkoa da.
- Ez duzu pilula hartzen? - Ez.
Ba, hartu beharko zenuke.
Zergatik ez duzu kondoia jartzen eta kito?
- Ondo zaude? - Bai.
- Bertan utzi dezakegu. - Ez dugu zertan.
Ez da ezer, hitz egin dezakegu.
Ez zaude bustita.
Zer?
Ez zaudela bustita.
Izan ere, min ematen dit.
Kondoia lubrifikatuta dago.
Ez didazu esan hilekoa zenuenik.
Esatea zeneukan.
Kaka zaharra!
Ahatea ikusi nahi dut.
Zoaz aurrera, ba!
ATZOKOA DESEROSO SAMARRA IZAN ZEN.
Umemokoa.
Frannie!
- Ondo zaude? - Zurekin dago?
Bai! Inoiz ez gehiago, aditu duzu? Ezin zara nire ondotik aldendu.
- Ondo dago. - Ez, ez dago ondo.
Izugarrizko sustoa eman didazu.
Ez ezazu halakorik egin berriz!
Hauxe bakarrik falta nuen! Ondo zaude?
Utzidazu ikusten. Ondo zaude?
E?
Barkaidazu.
- Zer gertatu da? - Aintzirara erori da.
- Ene Jainkoa! - Sustoa baino ez da izan.
Une batez bistatik galdu dut.
- Bakarrik utzi duzu? - Ez, aurreratu egin da.
- Ume bat da, ez da bere errua. - Ez, jakina.
Zeu zara nagusia, ezta?
Ezin zara despistatu ezta segundo bat ere.
Badakit, huts egin dut.
Ama zarenean ezin duzu halako hutsik egin.
Zuzen zaude.
Ez da berriro gertatuko.
Bat, bi, hiru, lau...
Pun, pun! Pun, pun!
Bale, jo egin nauzu.
Egunez erratu naiz, ala?
Umeak elkarrekin jolasteko geratu gara.
Hau gure auzokoa da, Cheryl.
- Bridget? - Elkar ezagutzen duzue?
Idazkuntza sortzaileko ikasgaian elkarrekin geunden.
Northwestern-en ikasi al zenuen?
Urtebete bakarrik, ez du balio.
- Baina, auzoan bizi zara? - Ez.
Sylvia Plath-en parekotzat jotzen genuen.
- Olerkaria zinen? - Deprimituta nengoen.
Umezaina datorrenean, trago bat hartzera joango gara.
- Lana daukat. - Ez joan! Asko kontatu behar didazu.
Nire nagusiari ez zaio ondo irudituko.
Ni naiz umezaina.
Ez dakit zer egingo genukeen bera gabe.
Oso ondo iruditzen zait.
Diru estra bat ateratzeko egiten duzu?
Ez, bizimodua ateratzeko.
Hara, zer ongi.
Ziur umeek asko animatzen zaituztela.
Nor da pistolaria?
Hori nire Cortland da. Izugarri maite du Frannie.
Horregatik tiro egiten dio.
- Tea nahi duzu? - Apur bat gehiago, bai.
- Neu noa. - Ez dit axola.
Umezaina? Merezi al du?
- Zer diozu? - Garesti ateratzen direla.
Merkeago ateratzen zaizu ikasketarik ez duelako?
Apurtu egin dit.
- Gose naiz! - Ene!
- Cortland, eskatuiozu barkamena. - Gose naiz!
Lasai, beste bat erosiko dizugu.
Aizu, Bridget!
Nire etxera joango zara eta zerbait prestatuko diozu?
- Hemen badugu zer jana. - Ez.
Oraindik ez dakigu alergiarik ote duen eta ezin gara arriskatu.
Hozkailuan azenarioak daude. Garbitu ongi aurretik.
Milesker.
Zurekin joan nahi dut.
- Berehala nator! - Nora zoaz?
Jostailu bat apurtuko diot.
CHERYL DUBUYS HEMEN EMAKUMEAK AGINTZEN DU
CHERYL DUBUYS DIRUTAN ABERATSA
UMEKIEN BIZITZEK AXOLA DUTE
Ui!
Beti zaude kontu horrekin!
Gaur ez nago nekatuta, goazen pixka bat aurrerago.
- Zu nekatuta zaude beti. - Ba, hara, gaur ez.
- Aditzen didazu? - Esan dizut...
Arrazoia daukat.
- Inoiz dibortziatu zara? - Ez.
- Eta zu? - Ez.
Henryren ama dibortziatzen ari da. Aita utziko du
eta karateko irakaslearekin bizitzera doa.
Nola dakizu?
Orain Henryk auto berria dauka.
Haren aitak bere burua aintzirara bota zuen furgonetan,
triste zegoelako.
Amak esaten du kasu egitea besterik ez zuela behar,
eta Henryk jada karatea utzi du.
Ama eta mama dibortziatzen badira, patinatzeari utzi beharko diot?
Hara,
baliteke damutu behar izatea,
baina nik ez dut uste zure amak dibortziatuko direnik.
- Benetan diozu? - Bene-benetan.
Hitzematen didazu?
Ezin dizut hitzeman,
baina haien harremanean sinesten dut.
Jainkoan sinesten den bezala?
Jendearengan ere sinetsi daiteke.
Azkenaldian Maya sarri irten da etxetik?
Medikuarenera joan zen duela bi aste.
Behin bakarrik?
Ez dakit.
Zuk nola ikusten duzu?
Zu beti hemen zaudenez, eta ni berriz ez, lanagatik,
zure iritzia lagungarria izan daiteke.
Nik lasai ikusten dut,
baina ez dakit beti halakoa den.
Uste dut Maya gainez eginda dagoela, eta laguntza behar duela.
Horretarako zaude zu, ezta?
Eskerrik asko.
Etxera joan zaitezke, arratsaldea libre hartu dut.
- Frannieri agur esango diot. - Neuk esango diot.
JACE: "NIRE KONTUAREKIN ARI ZARA NETFLIX IKUSTEN?"
Lagundu diezaiokezu?
Ezin dut gehiago jasan.
Bueno...
Lasai.
Gogoratzen nola egiten zen?
Ederki.
Txupetea.
Zerbait behar baduzu, abisatu eta etorri egingo naiz, ados?
Amatxo ondo dago?
Ez dago ondo, ez. Baina gaixotzen zarenean bezala,
sendatu egingo da.
- Annieri esan beharko genioke. - Ez.
Mesedez!
Zerbait egin behar da.
Laguntza behar duzu.
Otoitz egiten dut...
Badakit zu ez zarela fededuna,
baina niri laguntzen dit.
Ama Birjinari otoitz egiten diot.
Eta zer diotsu?
Dena gaizki egiten dudala.
Bueno, hori da behintzat nire buru barruan entzuten dudana.
Amak aitortu zidan txikitan sarri nahi izan zuela
orkatiletatik heldu eta hormaren kontra jotzea.
Oso argigarria izan zen.
Eta gehiago hitz egin behar dugula esan zidan, putak ikusten dituzulako.
Barkatu, putak ez, beltzak.
Ez dakit ni neu ote naizen ere.
Ez da zure errua.
Su artifizialak ikusiko genituela agindu nion Frannieri.
Annie lanean dago...
eta nik ezin dut biekin.
Zuekin joango naiz.
- Ez zara lagunekin aterako? - Zeuek zarete nire lagunak.
Ondo pasatuko dugu.
Lehenengo dutxatu egingo gara,
gero apaindu...
Putza!
Barkatu.
- Zer duzu? - Tanpoiek ez didate balio.
Wallyri hartuko diot pardela.
Nireetako bat emango dizut.
Orain txizak ihes egiten dit usin edo eztula egiten dudan aldiro.
Izan ere, lehen pixka bat galdu dut.
Eta orain ere bai!
Hara, badirudi norbait gose dela.
Berton emango diot titia.
Ongi.
Bai, badakit, zaude lasai, berehala emango dizut.
Ia prest gaude.
Bai, laztana, badakit gose zarela.
Bu infinituraino!
Irabazi didazu.
- Kaixo. - Kaixo.
Barkaidazue.
Egiten ari zaretena komunean edo autoan egin dezakezue?
- Ez dago komunik hemen. - Ba, estali zatez burusi batekin.
- Zer arazo duzu? - Hau familiez beteta dago. Ikusten?
Eta ni neurearekin nago.
Bai, baina hau ez da zure etxea.
Ezin zara biluztu hemen.
Semeari jaten ematen ari zaio.
Etxetik irten aurretik pentsatu behar zuen hori!
Gizonen arreta erakartzeko egiten du?
Lesbiana da.
- Eta zu zer zara, neska-laguna? - Ez.
Emaztea naiz.
- Bai. - Nazka ematen didazue!
Umeengatik sentitzen dut. Benetan!
Aizu!
- Eskatu barkamena gure familiari. - Zergatik, zehazki?
- Ergel hutsa zarelako! - Tira, ez gaitezen asaldatu.
- Nire umeak aurrean daude. - Eta nireak!
Elkar errespetatzen dugula ikusi behar dute, ados egon ez arren.
- Barkatu, mindu egin bazaitut. - Ba, bai.
Baina bularra emateko eskubidea dut, eta nire familia maitatzeko.
Bale, egizu nahi duzuna, baina ez etorri gure aurrera
erakustaldia egitera.
Ez da ezer, Frannie, lasai.
Zer egiten da norbait ezagutzen duzunean?
Frances dut izena.
Zuk nola duzu izena?
Joan.
Joan Jett-ek bezala?
- Bai. - Hara!
Ni Maya naiz, eta bera, Bridget.
- Ama, suak hasiko dira. - Bagoaz.
Joan egin behar dugu. Egongo gara.
Agur, Joan!
- Gozatu suez! - Berdin.
Zuk dauzkazu obulutegiak, zuk! Flipatzen ari naiz.
- Ene bada, desmaiatu egingo naiz. - Bihotza erotu zait.
Eskuak dardarka ditut.
- Pasadazu ardoa. - Oraintxe.
Frannie!
Bikain portatu zara.
Ama itzel egon da, e?
Prest?
Lo egiten gera daiteke?
Nahi baldin badu...
- Zer ondo! - Bai!
Denek batera lo egin dezakegu.
- Lo egiten geratuko da? - Aspaldi etorri zara?
Zoaz lotara, Frances.
- Ez ditut hortzak garbitu. - Berdin dio.
- Erori egingo zaizkit. - Zoaz.
- Edan egin duzu? - Kopa erdi ardo.
Eta autoa hartu duzu?
- Bai, ondo nago. - Trago txiki bat baino ez da izan.
Zuk ere bai?
- Nik ez dut gidatu. - Ez egin kasurik.
- Maya bikain egon da. - Ez da izango?
Emakume batek eraso egin dio Wallyri bularra emateagatik.
- Bridget... - Bai, bikain.
- Itzel! - Irmo eta adeitsu agertu zara.
Rollo bat daukazue?
Bai ala ez?
Ez horixe.
Oheratu egingo dut.
Ni ez nagoelarik hitz egiten baduzue, ostia txarrean jarriko naiz.
Beraz, isilik biok.
- Bridget. - Esan digu isilik...
Heldu behingoz, neska!
- Ez da zure ama. - Ez, nire laguna da.
Ez zintugun horretarako kontratatu.
- Biak zaintzea nahi zenuten, ezta? - Frannie bakarrik.
Franniez arduratu behar zenuen, eta gero zeure etxera joan.
Sentitzen dut.
Ez dakit zer gertatzen den.
Nire familiari huts egiten diodala iruditzen zait.
Mayak erdiondoko depresioa du.
Baina ez du hitz egin nahi, ezta medikuarenera joan ere.
Uste dut errudun sentitzen dela.
Ni oso harro nago beraz.
Oso harro nago gure familiaz.
Elkarrekin lortu dugun guztiaz.
Joan den astean
Uber batean joan nintzen.
Wally Mayarekin uzten nuela ikusiko zuen gidariak,
ze, autora igotzean zera galdetu zidan,
ea pozik ote nengoen eguneko lana bukatuta
umezain gisa.
Eta ordu estrak egin nahi izatera, berari deitzeko.
Bai latza!
Bagenekien hori gerta zitekeela,
eta ziurrenik berriro gertatuko dela,
baina prest gaude.
Hitz egin dugu.
Baina honetarako ez nengoen prest.
Gaur itzuli naizenean odolez zikindutako arropa topatu dut,
eta une batez pentsatu dut
Mayak min hartu duela edo...
Ez da hori! Arropa nirea da.
Abortua izan nuen duela hil batzuk, eta harrezkero odola galtzen dut.
Kontu gehiegi beharbada, baina, tira.
Medikuarenera joan zara?
Indar apur bat falta zait, baina bestela ondo nago.
Anemia izan dezakezu. Medikuarenera joan behar duzu.
Ez zara eskandalizatzen?
Hemen inork ez duelako medikuarenera joan nahi? Ba, bai!
Abortatu duzulako?
Ez.
Zergatik egiten dut negar? Feminista agnostikoa naiz eta!
Ez hitz egiteko esan eta negarrez hasten zarete?
- Bihar itzuliko dizuet arropa. - Ez, zuretzat.
Superheroia ematen duzu. Opari ematen dizut.
Nola du izena umeak?
Wallace Francisco Rodríguez-Paulson.
Wallace Francisco,
nik bataiatzen zaitut zu Aitaren eta Semearen
eta Espiritu Santuaren izenean.
Jainkoa,
zeu zara?
Ene alaba...
Esadazu, alaba.
Ondo ba. Hara...
Barkaidazu, Aita, bekatu egin dudalako.
21 urte dira konfesatu ez naizenetik.
Zer bekatu egin duzu?
Ez dut bekaturik egiten, perfektua naiz.
Ez, egin ezazu ondo!
Bueno.
Ados, badut bekatu bat: lehen aitorpenean itxurak egin nituen.
Zer esan nahi duzu?
Aitorlekua hutsik zegoen.
Beraz, neure buruarekin hitz egin nuen,
eta zoragarria zela esan nien besteei.
Gezurra esan zenuen?
Gezur asko esaten dituzu.
Hala uste duzu?
Bai. Zergatik esaten dituzu gezurrak?
Batzuetan...
hobeto sentitzen naiz beste pertsona bat naizelako plantak egiten.
Zergatik?
Ez naizelako...
Ez naizelako nabarmentzen ezertan.
Ez dut senarrik, ez seme-alabarik, ez harrotzeko moduko lan bat...
Eta behar dituzula uste duzu?
Ez dakit.
Baina badakit naizena baino hobea izan nahi dudala.
Nire buruaz harro egon nahi dut.
Ni zutaz harro nago.
- A, bai? - Bai.
Zergatik?
Beldur ematen dizun arren, saiatu egiten zarelako.
Zertan?
Ba, gimnasian, esaterako, edo patinajean eta Wally hartzen...
Edo emakume hari aurre egin zenionean.
Egia da beldur nintzela.
Oso ausarta izan zinen.
Zutaz harro nago.
Eta ni zutaz, Frannie.
Orain ez naiz Frannie.
A! Barkatu.
Zer zabiltza?
Zure bekatuak barkatzen dizkizut.
Baduzu bekatu gehiagorik barkatzeko?
Batzuk bai, seguru.
Baten bat oso potoloa?
Ez.
Aitaren eta Semearen eta Espiritu Santuaren izenean,
- Amen. - Amen.
Kaixo, Jace naiz. Utzi zure izena eta zenbakia, eta deituko dizut.
Kaixo!
Bridget naiz.
Odoljarioarena.
Uste dut baietz, zerbait sentitzen dudala.
Batez ere, lasaitua sentitzen naiz.
Eta pena ematen dit,
eta amorrua ere bai,
zuk hura bizi ezin izateak.
Lagundu egin didazu, bai, baina zure gorputzak ez du sufritu,
eta amorrua ematen dit hain luze gorde izanak.
Eta nire gurasoek sekula ez jakiteak kezkatzen nau,
ze, jakingo balute, huts egin diedala pentsatuko zuten,
ez zuten zuzentzat joko.
Eta ez dakit berriro haurdun geratu ahal izango naizen,
34 urterekin haurdunaldia geriatrikoa baita ia.
Baina eta unea hauxe bazen?
Orduan gizarteak ezartzen digula pentsatzen dut,
eta benetan seme-alabak izan nahi ditudan.
Eta nahi dut, bai.
Baina hura ez zen nire umea.
Ez zela uste dut nik.
Ez dut seme-alabatzat ikusten, zelula-pilo bat bezala baizik.
Eta amorrua ematen dit kontrakoa sinetsarazi nahi izateak.
Eta batez ere, beste guztiek kezkatzen naute...
- Memoria beteta dago. - Putza!
Mezua bidaltzeko, sakatu 1.
Beste mezu bat grabatzeko, sakatu 2.
Mezua ezabatzeko, sakatu 3.
Bridget naiz.
Bai, zerbait sentitzen dut.
Oraindik zer den jakin nahi baduzu, deitu iezadazu.
Kaixo?
Kaixo. Barkatu.
- Oraindik nik neuzkan. - Ez zenuen etorri beharrik.
Ez dio axola, ez dakit-eta noiz itzuliko naizen.
Milesker.
Bueno, egongo gara.
Geratu zaitez afaltzen.
Mesedez.
Bedeinkatu gaitzazu, jauna,
eta bedeinkatu itzazu jatera goazen janari hauek.
Amen.
Nork nahi du izter gehiago?
- Nik ez. - Niri ez begiratu!
- Eta zuk? - Apur bat.
- Botako didazu? - Hartu.
- Milesker. - Bero dago.
- Tori. - Oso ondo, Frances.
Intimitate kontua da.
- Non egongo ote dira? - Ez dakit.
Bridget lo egitera gera daiteke?
- Nahi baldin badu... - Aupa!
JACE: "BELARRIAK TENTE DITUT".
Hara!
Neu naiz.
Zure argazki asko ditut.
- Hauek nortzuk dira? - Nire gurasoak.
Gurasoak dituzu?
Eta anaia txiki bat.
Zure modukoa.
Amak honen antzeko argazki bat zuen, Wallyrena.
Izan duzu umerik?
Ez.
Eta izan nahi duzu?
Ez dakit.
Eta zuk?
Ez dakit.
Frannie...
Hau nire bizitzako udarik onena izan da.
34 urtetakoa?
Berriz uda izatea nahi dut.
Eskolara joateko ordua da.
Prest? Bat, bi eta hiru!
Esan agur haurtzaindegiari.
Beste bat?
- Kaixo, Lehen Hezkuntza! - Kaixo, Lehen Hezkuntza!
Lehen egun zoragarria pasa dezazula.
- Tira. Gero arte! - Gero arte!
Begira, Joan da. Kaixo, Joan!
Bueno, prest zaude?
Errepikatu nirekin...
- Azkarra naiz! - Azkarra naiz!
- Ausarta naiz! - Ausarta naiz!
- Egundokoa naiz! - Egundokoa naiz!
Egizu orro tigre baten moduan.
Egurra horiei!
Utz itzazue motxilak kutxatiletan,
garbitu eskuak eta hasi jolasten mahai batean.
Kaixo denoi. Sartu, aurrera.
Motxilak, kutxatiletan.
Bridget!
Jakinaraziko dizut!
Bridget, jakinaraziko dizut!
- Zer egiten duzu hemen? - Jakinaraziko zaitut.
Zer jakinaraziko didazu?
Hilekoa etortzen zaidanean.
Deituko dizut eta hitz egingo dugu.
Frannie, oraindik asko falta da horretarako.
Bueno, baina gertatzen denean hitz egin ahal izango dugu,
lagunak izango garelako, ezta?
Bai horixe.
Bueno, listo.
Orain itzuli eskolara, ados?
Badakit.
Badakit!
Eusko Jaurlaritza-Zineuskadik finantzatutako azpitituluak